Nagasaki-martyrene

var 26 fransiskanske og  jesuittiske misjonærer og dessuten japanere som hadde konvertert til katolisismen, med et aldersspenn på fra tolv til 64 år, som ble henrettet i 1597 på befaling av Hideyoshi Toyotomi.

Historie

Forhistorie
Den kristne misjon i Japan ble innledet i 1549 av jesuittpresten Frans Xavier, og gjorde til å begynne med store fremskritt. Shogunatet og den keiserlige regjering var til å begynne med støttende, vel med det i tankene at misjonens fremgang ville svekke de buddhistmunkenes makt, og dessuten være gunstig for utviklingen av handel med Spania og Portugal. 

I 1590 bekjente rundt 200 000 japanere seg til kristendommen, hovedsakelig blant innbyggerne i det sentrale Japan og på den sørlige hovedøya Kyūshū, og med et særlig tyngdepunkt i Nagasaki. 

Etter at Filippinene kom under spansk herredømme i 1587 fryktet den japanske regjering imidlertid at den europeiske innflytelse kunne komme til å bli for sterk. Derfor bestemte Toyotomi Hideyoshi at alle utlendinger måtte forlate Japan. Men da han samtidig var interessert i gode handelsforbindelser med Portugal, fikk misjonærene fortsette sitt virke. 

Situasjonen ble tilspisset da det spanske skipet San Felipe i 1596 strandet ved den japanske kysten - det var på vei fra Mexico (Ny-Spania) til Manila. Da japanerne beslagla skipslasten, vendte kapteinen seg til Hideyoshi og forsøkte å sette ham på plass ved å vise til at hans konge, Filip II av Spania, hadde stor makt, og beskrev Spanias velde for Hideyoshi på en globus. Da denne ville vite hvordan et så lite land kunne utøve så stor innflytelse, skrøt kapteinen: 

«Hans allerhøyeste katolske majestet pleier først å sende prester som skal omvende befolkningen til kristendommen, og disse omvendte hjelper så de spanske soldater med erobringen.

Henrettelse
Etter dette tok den japanske regjering til fange alle de spanjoler som ankom i 1593 fra Filippinene. Blant dem var det tre japanske jesuitter: Paul Miki, Iacobus Diego Kisai og Johannes Soan de Goto.

Disse ble bragt til Kyōto, der de ble holdt fanget sammen med seks fransiskanere og videre femten japanske kristne, og ble dømt til døden ved korsfestelse. På byens hovedtorg skar man til skrekk og advarsel av et stykke av deres venstre ører. Deretter drev man dem fra by til by, kunngjorde deres forbrytelser og oppfordret befolkningen til å mishandle dem. Ytterligere to japanere som hadde konvertert sluttet seg til opptoget. De ble alle lovet friheten tilbake dersom de avsverget sin kristne tro, men ingen av dem gikk med på dette.

Den 5. februar 1597 fulgte så korsfestelsen på Tateyama-høyden i Nagasaki. 

Ved denne japanske form for korsfestelse ble håndleddene og halsen festet med jernklammer, og bena ble holdt noe spredt fra hverandre med ytterligere et jern. Deretter ble kroppen gjennomboret med lanser fra venstre og så fra høyre side, fra nederste ribben på brystkassen og til skulderbladet.

 Helligkåring 
Paul Miki og hans ledsagere ble saligkåret den 14. september 1627 av pave Urban VIII. Pave Pius IX helligkåret så Nagasaki-martyrene den 8. juni 1862.

De æres som martyrer også i anglikanske kirker. Også Evangelical Lutheran Church in America holder deres minne i hevd.

 Henrettede

 Antonius Deynan
 Bonaventura av Miyako
 Cosmas Takeya (eller: Tachejia, Zaquira) Franciscus Blanco
 Franciscus vu Miyako (eller: Franciscus vun Nagasaki) Franciscus a San Michaele de la Parilla
 Gabriel de Duisco
 Gaius Francis Danto Falehante
 Gundisalvus Garcia
 Iacobus Diego Kisai (eller: Kizayemon) Joakim Sakakibara (eller: Saccachibara) Johannes Kisaka (eller: Kinoia, Kinuya) Johannes Soan de Goto
 Leo Karasumaru (eller: Carazuma) Louis Ibaraki (12 år gammel) Martinus ab Ascensione Loynaz de Aguirre
 Matthias Martinus av Miyako
 Michael Kozaki
 Paul Ibaraki (eller: Yuanki, Yuaniqui, Ibarki) Paul Miki
 Paul Suzuki
 Petrus Baptista Blásquez
 Petrus Sukejiroo (eller: Sukejico, Xukexico) Philip vu Jesus de las Casas
 Thomas Kozaki (15 år gammel) Thomas Xico (eller: Thomas Danki, Xico Dangi) Referanser 

 Litteratur 
 Arata Takeda: Der San-Felipe-Zwischenfall oder die Furcht vor dem Anderen. Ein gescheiterter Dialog zwischen Japan und Spanien aus der Frühen Neuzeit. I: Heinz-Dieter Assmann, Frank Baasner, Jürgen Wertheimer (utg.): Kulturen des Dialogs (= Schriftenreihe Wertewelten.'' Bd. 1). Nomos, Baden-Baden 2011, ISBN 978-3-8329-6219-7, s. 95–108.

Eksterne lenker 
 
 Per Einar Odden (kompilator): ''Den hellige Paulus Miki og 25 ledsagere (d. 1597), på katolsk.no

Nagasaki
Japans historie
Kristendom i Japan
Nagasaki prefektur